Erich Mayer

Erich Ernst Karl Mayer (1876-1960) was 'n Suid-Afrikaanse skilder.

Vroeë lewe 
Hy is in Karlsruhe, Duitsland gebore en in is Berlyn opgevoed. Hy kon nie bekostig om sy passie uit te leef en kuns formeel te bestudeer nie. Hy het 'n beurs gekry om die argitektuur te bestudeer maar was ongelukkig geknel deur 'n siekte wat hom vir twee jaar byna buite aksie gestel het en hy moes sy studies staak in 1896.

In Suid-Afrika 
In 1898 kom hy na Suid-Afrika in 'n poging om in die beter klimaat aan te sterk. Hy kry werk op Vrede in die Oranje-Vrystaat as 'n landmetersassistent.  

Hy skets tydens die Tweede Anglo-Boereoorlog gereeld boere waar hy deel van 'n boerekommando was. Hy word gevang en as krygsgevangene  weggevoer.  

In 1912 vestig hy hom in Pretoria. Hy het veral roem verwerf met sy noukeurige en simpatieke weergawe van die lewe van die boer in die binneland. Hy is in 1960 in Pretoria oorlede.

Sien ook 
 Eunice Lenore Basson se proefskrif: “Die bydrae van Erich Mayer tot die vestiging van 'n estetiese bewussyn en die bevordering van 'n kunsidentiteit in Suid-Afrika tot aan die einde van die 1930’s”
 Oliver Tambo-huis
 Gordon Tomlinson

Bronnelys 
 KENNIS,  vol 14, 1980, bl. 2900-2904,  ISBN 0 7981 0836 3

Eksterne skakels 
 Erich Mayer, www.absolutart.co.za

Geboortes in 1876
Sterftes in 1960
Suid-Afrikaanse immigrante uit Duitsland
Suid-Afrikaanse militariste
Suid-Afrikaanse skilders
Mense in die Tweede Vryheidsoorlog